**Ajuts de Cupons a la competitivitat empresarial – Cupons Internacionalització**

***Data d’actualització de la informació: 17/07/2020***

***En cas de discrepància amb les bases, el que preval es el publicat al DOGC***

| **Què se subvenciona?** |
| --- |
| Empreses catalanes que volen iniciar o consolidar les primeres etapes de la seva internacionalització, per a la contractació de serveis professionals orientats als mercats internacionals. |

| **Qui pot ser beneficiari?** |
| --- |
| Petites i mitjanes empreses amb establiment operatiu a Catalunya que:   * No tinguin un volum d’exportacions superior al 15% del total de la seva facturació en el darrer exercici tancat i, * Acreditin una facturació mínima de 100.000€ i una facturació mínima per exportacions de 5.000€ l’any 2019. |

| **Quins són els requisits específics?** |
| --- |
| Una mateixa beneficiària podrà sol·licitar, per serveis diferents, **més d'un ajut per aquest programa**, però amb un cost subvencionable **màxim de 5.000 euros** per al conjunt de sol·licituds fetes.  Una beneficiària a la que **s'hagi concedit** un cupó a la Internacionalització en les convocatòries corresponents als anys 2017 o 2018 o 2019, **no en podrà rebre un altre per a la mateixa modalitat** de servei a l’empara d’aquestes bases.  Els **proveïdors als que es poden contractar els serveis** són els que mantinguin una acreditació vigent d'acord amb l'establert a les Resolucions per les quals s'estableixen els requisits i el procediment d'acreditació dels agents de suport a la internacionalització, de la categoria següent:  **Entitats d'assessorament especialitzades en processos d'internacionalització**.   * No obstant, no podran exercir de proveïdors, tot i estar acreditades, aquelles entitats que hagin signat durant els anys 2019-2020 un conveni amb el Departament d'Empresa i Coneixement per a la prestació de serveis similars als que s'ofereixen en aquest programa o hagin rebut una subvenció directa per part del mateix Departament per les activitats esmentades anteriorment. * La llista de **proveïdors acreditats** es pot consultar a la pàgina web d'ACCIÓ (www.accio.gencat.cat/web/.content/01\_Serveis/internacionalitzacio/comencar-a-exportar/Cuponsinternacionalitzacio/docs/llistat\_asi\_acreditats\_proveidors.pdf )   El servei subvencionat l'haurà de portar a terme l'entitat, bé a través del seu personal en nòmina que mantingui una acreditació vigent d'acord amb l'establert a les Resolucions on s'estableixen els requisits i el procediment d'acreditació dels agents de suport a la internacionalització, o bé mitjançant la subcontractació de professionals que mantinguin una acreditació vigent.  Quan el servei subvencionat es realitzi mitjançant la subcontractació de professionals que disposin d’una acreditació vigent a l’empara del procediment per l’acreditació d’assessors en el marc dels programes d’ACCIÓ, cap dels professionals subcontractats podrà dedicar a la prestació de serveis subvencionats mitjançant Cupons a la internacionalització corresponents a la convocatòria de l’any 2020, més del 50% de les hores indicades com a jornada laboral ordinària màxima a l’article 20 de la Resolució de 22 de febrer de 2018 (BOE núm. 57 de 6 de març del 2018) on s’indica que aquesta serà de 1.800 hores/any. Per tant, cap dels professionals subcontractats podrà dedicar en conjunt més de 900 hores als serveis dels cupons de l’any 2020, ja sigui realitzades l’any 2020 o l’any 2021. Les hores destinades a la prestació de serveis subvencionats mitjançant Cupons a la internacionalització corresponent a la convocatòria de l’any 2019 no comptabilitzen en aquest còmput, independentment que s’hagin realitzat l’any 2019 o l’any 2020. |

| **Quin és el període de presentació de la sol·licitud?** |
| --- |
| Des de les 00:00 hores de l’endemà de la publicació fins el dia 26 de novembre de 2020, o fins l'exhauriment de la dotació pressupostària dels ajuts. |

| **Quines despeses són subvencionables?** |
| --- |
| * Plans de promoció internacional. Hauran d'incloure els següents estadis: selecció de producte/servei a internacionalitzar, preselecció de països, selecció de països, selecció de canal de distribució, llistat de potencials clients. * Subcontractació Export Manager.   Es considera subvencionable el cost de la prestació dels serveis subvencionats per part de l'entitat d'assessorament especialitzada en processos d'internacionalització.  No es consideren subvencionables altres tipus de despesa com ara subministraments, fungibles, adquisició d'equipaments o d'altres despeses similars que puguin ser necessàries per a la prestació del servei.  Les despeses no subvencionables, també són:   * L'IVA no es considerà en cap cas una despesa subvencionable. * No s'admetran com a subvencionables aquelles despeses on el proveïdor i la sol·licitant de l’ajut tinguin vinculació.   Aquelles despeses on el proveïdor i la sol·licitant incorrin en algun dels supòsits següents de relació entre ells:  a) Dues entitats que pertanyin a un grup.  b) Una entitat i els socis o partícips d'una altra entitat, quan ambdues entitats pertanyin a un grup.  c) Una entitat i una altra entitat participada per la primera directament o indirectament en, almenys, el 25 per cent del capital social o dels fons propis.   * No són objecte de subvenció els serveis relacionats amb activitats permanents o periòdiques, ni els relacionats amb les despeses d'explotació normals de l'empresa. * En el cas que el servei a desenvolupar prestar sigui el Pla de Promoció Internacional, el cost subvencionable del mateix no serà mai superior a 3.000€, sense incloure l’IVA.   ACCIÓ podrà revisar les actuacions dels proveïdors acreditats atenent als resultats dels treballs serveis prestats a les beneficiàries o bé quan ho consideri necessari amb l'objectiu de comprovar que les seves actuacions corresponen als requisits establerts en el Programa de Cupons a la Internacionalització. En el cas de què es constati algun incompliment dels mateixos, ACCIÓ podrà retirar l'acreditació amb efectes immediats d'aquell proveïdor a efectes del Programa de Cupons a la Internacionalització. En el cas de que això produís la desacreditació d'un proveïdor seleccionat per un beneficiaria beneficiària, ACCIÓ li notificarà, i si escau, el beneficiari o la beneficiària haurà de sol·licitar un canvi de proveïdor. |

| **Quin és el termini d’execució de l’actuació subvencionable?** |
| --- |
| Els projectes subvencionats es podran executar entre la data de publicació de la convocatòria al DOGC i el 30 de juny de 2021. |

| **Quin és l’import de l’ajut?** |
| --- |
| * Es considera subvencionable el cost de la prestació dels serveis subvencionats per part de l'entitat d'assessorament especialitzada en processos d'internacionalització i dels serveis de l'entitat de formació. El cost subvencionable màxim serà de 5.000 euros. * En el cas que el servei a desenvolupar prestar sigui el Pla de Promoció Internacional, el cost subvencionable del mateix no serà mai superior a 3.000€, sense incloure l’IVA. * El 80% del cost de servei que es sol·licita amb un màxim de 4.000€ per empresa i any. |

| **Quins són els criteris de valoració? (opcional)** |
| --- |
| El procediment de concessió és el de concurrència no competitiva, i les sol·licituds es resoldran per ordre cronològic de presentació, quan s'hagin efectuat les verificacions oportunes, i fins a exhaurir el pressupost. |

| **Quins són les tràmits?** |
| --- |
| Tots els tràmits, requereix signatura electrònica i tramitació electrònica.  **Sol·licitud d’ajut**:  Les sol·licituds s’han de presentar les sol·licituds, segons model normalitzat, per mitjans electrònics acompanyades de la documentació, a través del Canal Empresa (canalempresa.gencat.cat) i dins el termini que indica la convocatòria. Les sol·licituds presentades fora de termini no s’admetran a tràmit.  **Resolució d’ajut:**  La concessió o denegació de l’ajut es notificarà per mitjans electrònics.  No es podran sol·licitar bestretes.  **Justificació d’ajut:**  S’hauran de justificar les actuacions objecte de l’ajut en el termini previst a la resolució de la concessió, o, si s’escau, en el termini establert d’acord amb la convocatòria corresponent.  Cal tenir present:   * El beneficiari de l'ajut haurà de delegar expressament la presentació de la justificació en l'entitat proveïdora que ha prestat el servei d'internacionalització objecte d'ajut; aquesta delegació formarà part del document d'endós de la subvenció que es pot trobar a la pàgina web d’ACCIÓ. * El proveïdor del servei d'internacionalització està obligat a realitzar la justificació de la prestació del servei com a màxim durant els dos mesos posteriors a la data de finalització del projecte. * La data de les factures emeses pel proveïdor al beneficiari en concepte de la prestació del servei subvencionat haurà d'estar dins el període d'execució de l'actuació subvencionable que s'ha definit en la resolució d'atorgament. La data del comprovant de pagament de l’import no subvencionat d'aquesta factura (inclosa la totalitat de l'IVA) podrà ser, com a màxim, dos mesos posterior a la data màxima d’execució del projecte. * La modalitat de justificació és la de presentació de memòria justificativa amb la justificació de les hores dedicades. * La justificació s’ha de presentar, segons el model normalitzat que estarà a disposició dels beneficiaris, a través el Canal Empresa (canalempresa.gencat.cat). * El projecte s’haurà de realitzar en la seva totalitat o aquest serà revocat totalment. |

| **Quina documentació s’ha d’aportar?** |
| --- |
| **Sol·licitud d’ajut**   * Memòria tècnica del projecte segons el model que està disponible a la pàgina web d’ACCIÓ. * Declaració dels ajuts rebuts en concepte de minimis dels darrers tres anys segons el model disponible a la web d’ACCIÓ.   **Justificació d'ajut:**  a) Memòria econòmica justificativa del cost de les activitats realitzades, que inclourà una única factura electrònica emesa pel proveïdor, en format digital (PDF) i el comprovant de pagament per part del beneficiari.  b) Una memòria tècnica de l'actuació amb signatura original tant del beneficiari com del proveïdor, segons el model que es trobarà disponible a la pàgina web d'ACCIÓ (http://www.accio.gencat.cat/ca/serveis/convocatories-dajuts/justificacions-dajuts/ que inclourà l'explicació de les activitats realitzades i el detall de les hores dedicades a cadascuna de les activitats.  c) Si s’escau, documentació demostrativa de les accions realitzades en relació a les obligacions de publicitat.  d) Document d'endós de la subvenció del beneficiari a favor del proveïdor del servei subvencionat, signat digitalment per ambdós, segons el model que es pot trobar a la pàgina web d’ACCIÓ.  e) Si el servei subvencionat l'ha prestat el proveïdor amb personal en nòmina: les nòmines o TC2 de la persona que ha realitzat el servei durant el període subvencionable.  f) Si el servei subvencionat l'ha prestat el proveïdor mitjançant la subcontractació de professionals acreditats a l’empara del procediment per a l'acreditació d'assessors en el marc dels programes d'ACCIÓ, el contracte per escrit entre el proveïdor i el professional que ha realitzat el servei.  g) Documentació que justifiqui la realització de l'actuació subvencionada, en particular una còpia dels lliurables desenvolupats al llarg dels serveis prestats.  h) Delegació del beneficiari al proveïdor del servei subvencionat de l’obligació de presentar la documentació justificativa; aquesta delegació formarà part del document original d'endós de la subvenció.  i) Declaració del responsable legal del beneficiari conforme, en relació a les diverses despeses que formen part de la justificació, no existeix vinculació entre proveïdor i beneficiari.  j) En despeses en les que existeixi vinculació entre beneficiari i proveïdor, informe signat pel representant legal del beneficiari justificatiu de l’existència de vinculació i conforme la contractació s’ha realitzat d’acord amb les condicions normals de mercat, així com autorització d’ACCIÓ a la realització de la despesa en el marc del projecte, prèvia a la seva realització.  k) Una declaració responsable que indiqui que els justificants aportats corresponen fidelment als registrats a la comptabilitat, que els documents originals estan custodiats a la seu del beneficiari, que no s’han rebut d’altres subvencions per a la mateixa despesa subvencionable i que l’import imputat a la subvenció, en concurrència amb altres ingressos (fons privats o altres tipus de recursos) no supera el cost de l’activitat o projecte subvencionat.  l) Si s'escau, memòria justificativa de les desviacions entre l'actuació justificada i la inicialment subvencionada, amb l'argumentació per part del beneficiari dels canvis que s'han produït entre l'actuació aprovada inicialment i la finalment justificada.  Els documents acreditatius del pagament admesos són: extracte del compte bancari, rebut bancari justificant transferència o certificat bancari. |

| **Observacions (opcional)** |
| --- |
| No aplica |

| **Amb qui pots consultar els teus dubtes?** |
| --- |
| **Gestió administrativa:** Per a qualsevol altre dubte sobre la tramitació: [ajuts.accio@gencat.cat](mailto:ajuts.accio@gencat.cat)  **Gestió tècnica:** [rcami@gencat.cat](mailto:rcami@gencat.cat) |

| **Quina normativa has de revisar si t’interessa la subvenció?** |
| --- |
| Llei 4/2020, del 29 d’abril, de pressupostos de la Generalitat de Catalunya per al 2020.  Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions, i del Reglament que la desenvolupa, aprovat pel Reial decret 887/2006, de 21 de juliol.  Llei 26/2010, de 3 d’agost, de règim jurídic i de procediment de les administracions públiques de Catalunya.  Llei 39/2015, d'1 d'octubre, del procediment administratiu comú de les administracions públiques.  Llei 29/1998, de 13 de juliol, reguladora de la jurisdicció contenciosa administrativa.  Llei 19/2014, de 29 de desembre, de transparència, accés a la informació pública i bon govern i Ley 19/2013, de 9 de diciembre, de transparencia, acceso a la información pública y buen gobierno.  Llei 7/2012, de 29 d'octubre, de modificació de la normativa tributària i pressupostària i d'adequació de la normativa financera per a la intensificació de les actuacions en la prevenció i lluita contra el frau.  Reglament (UE) núm. 1407/2013 de la Comissió, de 18 de desembre de 2013, relatiu a l’aplicació dels articles 107 i 108 del Tractat de Funcionament de la Unió Europea als ajuts de minimis.  Resolució EMC/1909/2019, de 8 de juliol, per la qual s'estableixen els requisits i el procediment per a l'acreditació d'assessors en el marc dels programes d'ACCIÓ i s'obre la convocatòria pel període 2019-2022.  Resolució EMC/3304/2019, de 29 de novembre, per la qual s'estableixen els requisits i un procediment d'acreditació de les entitats TECNIO per al període 2020-2023. |